Potrivit datelor oferite de IPJ Sălaj în data de 12 martie, în urma prezentării raportului de evaluare a activității în anul 2023, se observă o scădere a infracțiunilor la nivel de județ. Furturile stradale au înregistrat o scădere cu 57,14 %, de la 140 în anul 2022 la 80 în anul 2023. Totodată, în urma analizei evoluţiei infracţionalităţii stradale sesizate, se observă o scădere cu 11,86 % față de anul trecut (312 fapte în 2023, față de 354 de fapte în anul 2022). Cu privire la infracțiunile contra patrimoniului, faptele de tâlhărie în mediul stradal au scăzut cu 54,54% (de la 11 fapte în anul 2022 la 5 fapte în anul 2023).